Eurovizijos dainų konkursas 1956

1956 m. Eurovizijos dainų konkursas – pirmasis Eurovizijos dainų konkursas, vykęs 1956 m. gegužės 24 d. Šveicarijoje, Lugano miesto „Kursaal“ teatre.

Konkursą organizavo Europos transliuotojų sąjunga (EBU) ir Šveicarijos transliuotojas Radiotelevisione svizzera di lingua italiana (RTSI), renginį Lohengrin Filipello. Nėra žinoma, ar yra išlikę visi konkurso garso ar vaizdo įrašai.

Konkurse dalyvavo septynios šalys, kiekviena atliko po dvi dainas. Du komisijos nariai iš visų dalyvaujančių šalių slaptu balsavimu skyrė taškus labiausiai patikusioms dainoms. Konkurso nugalėtoja tapo Šveicarijos atstovė Lys Assia su daina „Refrain“. Buvo paskelbtas tik nugalėtojas; likusių šalių rezultatai nebuvo paskelbti.

 Formatas 

1955 m. Monake vykusio susitikimo metu Europos transliuotojų sąjungos nariai aptarė idėjas surengti visos Europos muzikos konkursą, įkvėptą Italijos Sanremo muzikos festivalio. Iš to susitikimo gimė „Eurovizijos“ dainų konkurso koncepcija. Buvo priimtas sprendimas pirmąjį konkursą surengti sekančiais metais Lugane, Šveicarijoje.

Pirmuoju „Eurovizijos“ vedėju tapo Lohengrin Filipello. Konkursas truko 1 valandą ir 40 minučių. 1956 m. „Eurovizijos“ dainų konkursas pirmiausia buvo radijo programa, nors studijoje buvo kameros, jų perduodamas vaizdas buvo rodytas tiems europiečiams, kurie tuo metu turėjo televizorių.

Konkurse galėjo dalyvauti tik solo atlikėjai, o jų dainos neturėjo viršyti trijų su puse minutės. Atlikėjams akomponavo 24 muzikantų orkestras, kuriam vadovavo Fernando Paggi kartu su keturiais kviestiniais dirigentais iš Belgijos, Prancūzijos, Liuksemburgo ir Italijos.

 Dalyvaujančios šalys 

Pirmajame konkurse dalyvavo septynios šalys, kiekviena pristatė po dvi dainas. Dar dvi šalys – Austrija ir Danija – taip pat turėjo dalyvauti konkurse, tačiau abi praleido paraiškų terminą ir todėl negalėjo dalyvauti. Buvo manoma, kad Jungtinė Karalystė taip pat planavo dalyvauti konkurse, tačiau 2017 m. sausį EBU atskleidė, kad tai – mitas, kurį išplatino konkurso gerbėjai.

 Rezultatai 

 Nr.  Šalis  Kalba  Atlikėjas(-ai)  Daina  Vieta 01    olandų  Jetty Paerl  „De vogels van Holland“  2 02    vokiečių  Lys Assia  „Das alte Karussell“  2 03    prancūzų  Fud Leclerc  „Messieurs les noyés de la Seine“  2 04    vokiečių  Walter Andreas Schwarz  „Im Wartesaal zum großen Glück“  2 05    prancūzų  Mathé Altéry  „Le temps perdu“  2 06    prancūzų  Michèle Arnaud  „Ne crois pas“  2 07    italų  Franca Raimondi  „Aprite le finestre“  2 08    olandų  Corry Brokken  „Voorgoed voorbij“  2 09    prancūzų  Lys Assia  „Refrain“  1 10    prancūzų  Mony Marc  „Le plus beau jour de ma vie“  2 11    vokiečių  Freddy Quinn  „So geht das jede Nacht“  2 12    prancūzų  Dany Dauberson  „Il est là“  2 13    prancūzų  Michèle Arnaud  „Les amants de minuit“  2 14    italų  Tonina Torrielli  „Amami se vuoi“  2

 Tarptautinės transliacijos 

+ Transliuotojai ir komentatoriai dalyvaujančiose šalyse Šalis  Transliuotojas (-ai)  Komentatorius(-ai)   INR  Prancūzų k.: Janine Lambotte NIR  Olandų k.: Nand Baert   Programma Nazionale  Franco Marazzi   Télé-Luxembourg  Jacques Navadic   NTS  Piet te Nuyl   RTF  Michèle Rebel   TSR  Robert Burnier   ARD  Wolf Mittler

+ Transliuotojai ir komentatoriai nedalyvaujančiose šalyse Šalis  Transliuotojas (-ai)  Komentatorius(-ai)   ORF  Wolf Mittler   Statsradiofonien TV  Gunnar Hansen   BBC Television Service  Wilfrid Thomas

 Nuorodos 

 Oficiali „Eurovizijos“ svetainė

Kategorija:1956 metai
Kategorija:Eurovizijos konkursai